Jüri Räim

Jüri Räim (18. aprill 1933 – 18. aprill 1995) oli Eesti nõukogude parteitegelane.

Ta oli pärit Muhu saarelt. Tema isa oli olnud endine meremees ja Pädaste küla asunik, mõnda aega ka Kuivastu sadama ülem.

Räimel oli Vigala Põllutöökoolist aednik-mesiniku koolitus. Nooremagronoomi kutse sai ta Kehtnast ning kõrgema hariduse omandas poliitika ja põllumajanduse alal kaugõppe teel Moskvas.

Aastatel 1974–1982 oli ta Kingissepa rajooni TSN täitevkomitee esimees. 1978. aastal oli ta rajooni põllumajandusvalitsuse juhataja. 1988. aastal oli ta EKP Kingissepa Rajoonikomitee I sekretär. 1985–1990 oli ta Eesti NSV Ülemnõukogu XI koosseisu liige.

1989. aastal võttis ta vastu Muhu külanõukogu esimehe ameti. 1990. aastate alguses oli ta Muhu vallavanem.

Tunnustus
 Saaremaa Ühisgümnaasiumi auvilistlane

Viited

Välislingid
Foto

Eesti vallavanemad
Eestimaa Kommunistliku Partei liikmed
Eesti NSV IX Ülemnõukogu liikmed
Eesti NSV XI Ülemnõukogu liikmed
Sündinud 1933
Surnud 1995